ช้าง ระเบิดศึกลูกหนัง 7 คน 8 สนามทั่วไทย
ช้างอินเตอร์เนชั่นแนลพร้อม ระเบิดความมันในศึกฟุตบอล 7 คน ปีที่ 2 ช้าง ฟุตบอล เซเว่นส์ รุ่นอายุ 20 ปี ภายใต้คอนเซปต์ เติม เต็มคำว่าเพื่อน ชิงเงินรางวัลรวมมูลค่ามากกว่า 2 ล้านบาท เปิดคัดเลือก 8 สนามทั่วประเทศ ประเดิมสนามแรก วันที่ 25-28 ก.พ.นี้ ที่สนามบอลกะดอนอารีน่า จ.ชลบุรี เพื่อหา 16 ทีมเข้ารอบ ชิงแชมป์ประเทศไทย เดือน พ.ค.นี้ ที่สนามซูเปอร์ คิก โดยในรอบสุดท้ายฝ่ายจัดจะดึงเอมิล เฮสกีย์ อดีตดาวดังพรีเมียร์ลีกอังกฤษ มาร่วมฟาดแข้งด้วย,บริษัท ช้างอินเตอร์เนชั่นแนล จำกัด แถลงข่าว จัดการแข่งขันฟุตบอล 7 คน Chang Football Sevens ปีที่ 2 ที่สนามโปโล ฟุตบอล พาร์ค กรุงเทพฯ เมื่อวันที่ 12 ก.พ.ที่ผ่านมา โดย มร.เอ็ดมอนด์ เนียว คิม ซูน กรรมการผู้จัดการ บริษัท ช้างอินเตอร์–เนชั่นแนล จำกัด กล่าวว่า เครื่องดื่มตราช้างยังคงสานต่อการสนับสนุนกีฬาฟุตบอลอย่างต่อเนื่อง ซึ่งแคมเปญนี้ถือเป็นปีที่ 2 แล้วสำหรับช้าง ฟุตบอล เซเว่นส์ การแข่งขันฟุตบอล 7 คนรุ่นอายุ 20 ปีขึ้นไปที่ยิ่งใหญ่ที่สุด โดยเปิดโอกาสให้นักฟุตบอลสมัครเล่นทั่วประเทศรวมกลุ่มเพื่อนฝีเท้าดีเข้าแข่งขันภายใต้แนวคิด เติมเต็มคำว่าเพื่อน เพื่อชิงเงินรางวัลมูลค่ารวมมากกว่า 2 ล้านบาท ซึ่งเป็นจำนวนที่มากที่สุดสำหรับการแข่งขันฟุตบอลมือสมัครเล่นที่เคยเกิดขึ้น โดย 4 ทีมสุดท้ายจะมีโอกาสได้ดวลแข้งในแมตช์ประทับใจ ร่วมกับนักเตะระดับตำนานจากอิงลิชพรีเมียร์ลีก เอมิล เฮสกีย์ และอีกหนึ่งเซอร์ไพรส์นักเตะที่ขออุบไว้ก่อนอีกด้วย,สำหรับการแข่งขันในรอบคัดเลือกได้รับความร่วมมือจากสโมสรฟุตบอลต่างๆ ที่ ช้าง ให้การสนับสนุนและพันธมิตรสนามเช่า ร่วมกันดำเนินการจัดการแข่งขันรวม 8 สนาม ได้แก่ สนามบอลกะดอนอารีน่า จ.ชลบุรี สนาม Chang Sport Land จ.ขอนแก่น สนาม Super kick กรุงเทพฯ สนาม Chang Training Ground จ.บุรีรัมย์ สนามไนซ์เพลสสปอร์ตคลับ จ.เชียงใหม่ สนามดราก้อนบอล จ.อยุธยา สนามรีพับบลิค จ.ภูเก็ต และสนามเช็คอินอารีน่า จ.กาญจนบุรี ตามลำดับในช่วงเดือน ก.พ.-เม.ย.นี้ ก่อนจะระเบิดความมันเต็มสูบกันในรอบชิงแชมป์ประเทศไทย 16 ทีมสุดท้าย ที่สนามซูเปอร์คิก ในเดือน พ.ค.,โดยในรอบคัดเลือกแต่ละสนามจะมีรางวัลให้กับทีมชนะเลิศ 50,000 บาท รองชนะเลิศ 30,000 บาท ทีมอันดับที่สาม 20,000 บาท อันดับที่สี่ 10,000 บาท ขณะที่รอบชิงแชมป์ประเทศไทย ทีมชนะเลิศจะได้รับรางวัล 1,000,000 บาท เหรียญรางวัลและทริปเอ็กซ์คลูซีฟสำหรับฉลองแชมป์ที่สโมสรฟุตบอลบุรีรัมย์ ยูไนเต็ด จ.บุรีรัมย์ รองชนะเลิศ 250,000บาท พร้อมเหรียญรางวัล ทีมอันดับที่สาม 150,000บาทพร้อมเหรียญรางวัล และทีมอันดับที่สี่ 100,000 บาท,การแข่งขันช้าง ฟุตบอล เซเว่นส์ สนามแรก เริ่มระหว่างวันที่ 25-28 ก.พ. ที่สนามบอลกะดอนอารีน่า จ.ชลบุรี โดยรับสมัครตั้งแต่วันนี้เป็นต้นไป ผู้สนใจสามารถสมัครเข้าร่วมการแข่งขันหรือสอบถามข้อมูลเพิ่มเติมได้ที่พันธมิตรสนามเช่า 8 แห่งทั่วประเทศที่เข้าร่วมจัดการแข่งขัน และฝ่ายจัดการแข่งขันส่วนกลาง โทรศัพท์ 0-2785-9900 ต่อ 110 หรือติดตามความเคลื่อนไหวได้ทาง www.chang footballsevens.com และ www.facebook.com/ ChangWorld
ช้างอินเตอร์เนชั่นแนลพร้อม ระเบิดความมันในศึกฟุตบอล 7 คน ปีที่ 2 ช้าง ฟุตบอล เซเว่นส์ รุ่นอายุ 20 ปี  เปิดคัดเลือก 8 สนามทั่วประเทศ ประเดิมสนามแรก วันที่ 25-28 ก.พ.นี้ ที่สนามบอลกะดอนอารีน่า จ.ชลบุรี 
ช้าง ฟุตบอล เซเว่นส์,ข่าวกีฬา,ข่าว,ไทยรัฐออนไลน์